
	Comisia pentru agricultură, silvicultură,
 industrie alimentară şi servicii  specifice
	                     Bucureşti, 22.06.2016
                         Nr.4c-4/354


RAPORT

asupra proiectului de Lege pentru completarea Legii nr.283/2010 privind camerele pentru agricultură, industrie alimentară, piscicultură, silvicultură 
şi dezvoltare rurală

În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege pentru completarea Legii nr.283/2010 privind camerele pentru agricultură, industrie alimentară, piscicultură, silvicultură şi dezvoltare rurală, transmis cu adresa  nr.PLx. 412 din 18 mai 2015 şi înregistrat sub nr.4c-4/284/19.05.2015. 

La întocmirea raportului Comisia a avut în vedere avizele negative al Consiliului Legislativ, Comisiei juridice, de disciplină şi imunităţi şi al Comisiei pentru administraţie publică şi amenajarea teritoriului.
Proiectul de lege are ca obiect de reglementare completarea cu un articol, art.IV, a Ordonanţei de urgenţă a Guvernului nr.58/2013 pentru modificarea şi completarea Legii nr.283/2010 privind camerele pentru agricultură, industrie alimentară, piscicultură, silvicultură şi dezvoltare rurală şi pentru abrogarea art.II din Legea nr.122/2012 pentru modificarea şi completarea Legii nr.283/2010 privind camerele pentru agricultură, silvicultură şi dezvoltare rurală, aprobată cu modificări prin Legea nr.54/2014, în vederea stabilirii unui nou termen pentru constituirea camerelor agricole în judeţele în care acestea nu s-au înfiinţat. 
Proiectul de lege suspus dezbaterii  face parte din categoria legilor ordinare, potrivit prevederilor art.73 din Constituţia României, republicată.

La lucrările comisiei au fost prezenţi 34 deputaţi, din totalul de 36 membri ai comisiei.
La dezbaterea proiectului de lege sus menţionat a participat ca invitat, în conformitate cu prevederile art.55 din Regulamentul Camerei Deputaţilor, republicat, domnul Daniel Botănoiu, secretar de stat în cadrul Ministerului Agriculturii şi Dezvoltării Rurale.
În conformitate cu prevederile art.61 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a examinat  proiectul de lege în şedinţa din 16 iunie 2015.
În urma dezbaterilor, membrii Comisiei au hotărât, în unanimitate de voturi, să supună spre dezbatere şi adoptare plenului Camerei Deputaţilor raportul de respingere a proiectului de Lege pentru completarea Legii nr.283/2010 privind camerele pentru agricultură, industrie alimentară, piscicultură, silvicultură şi dezvoltare rurală din următoarele motive:
· Ocuparea de funcţii de conducere în sistemul privat, prin alocări de fonduri de la bugetul de stat, nu poate fi acceptată;

· În ultimii 5 ani termenul referitor la data alegerilor acestor structuri de tip ONG a fost modificat şi prorogat de 5 ori.
Proiectul de lege a fost adoptat de Senat în şedinţa din 12 mai 2015.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
                PREŞEDINTE,
             
                    SECRETAR,
                        Nini SĂPUNARU 
                                     Costel ŞOPTICĂ
Şef serviciu, Anton Păştinaru
Consilier, Ioana Goţa 

